

**DEPARTAMENTUL STRATEGIE ȘI MANAGEMENT CORPORATIV**

**Nr. 67103/07.08.2025**

Către,

**AUTORITATEA NAŢIONALĂ DE REGLEMENTARE ÎN DOMENIUL ENERGIEI**

**Cabinet Președinte**

**În atenția: Domnului George Sergiu NICULESCU – Președinte**

 **Domnului Gabriel ANDRONACHE - Vicepreședinte**

**Referitor la: intenția SNTGN Transgaz SA de revizuire a Planului de Dezvoltare a Sistemului Național de Transport gaze naturale pentru perioada 2024 – 2033 (PDSNT 2024-2033)**

**Domnule Președinte,**

Dezvoltarea durabilă a României are nevoie de o industrie puternică, cu impact minim asupra mediului pentru atenuarea schimbărilor climatice, ceea ce presupune provocări precum: reducerea emisiilor industriale de gaze cu efect de seră, eficiența energetică, utilizarea resurselor prin tehnologii mai curate, abordări industriale ecologice și programe de sensibilizare sporită privind mediul. O industrie competitivă și durabilă joacă un rol esențial în accelerarea creșterii economice, reducerea sărăciei prin activități productive și atingerea tuturor obiectivelor de dezvoltare durabilă prevăzute în Agenda 2030 la nivel de țară.

În acest sens, la data de 24 iunie 2021, România a prezentat Comisiei Europene un Plan de restructurare revizuit, pentru perioada 2021-2026, care se bazează pe planul de decarbonizare, pentru asigurarea unei tranziții sustenabile către o producție de energie electrică cu emisii reduse de carbon prin înlocuirea producției de energie electrică pe bază de lignit cu energie electrică produsă din gaze naturale și din surse regenerabile.

Prin Decizia C (2022) 553 final din 26.01.2022 Comisia Europeană a aprobat PLANUL DE RESTRUCTURARE REVIZUIT AL COMPLEXULUI ENERGETIC OLTENIA 2021- 2026 CU PERSPECTIVA 2030.

Pentru a implementa măsurile cuprinse în planul de restructurare aprobat de Comisia Europeană, CE Oltenia a transmis prin adresele nr.1945/DE/08.07.2022, respectiv nr. 1946/DE/08.07.2022, către SNTGN Transgaz SA, solicitări de racordare la Sistemul Național de Transport Gaze Naturale pentru Electrocentrale Turceni respectiv Electrocentrale Ișalnița.

Pentru alimentarea CET Mintia, SNTGN Transgaz SA a primit solicitare de racordare de la MASS Global Energy Rom SRL prin adresa înregistrată cu nr. 54271/24.07.2023.

Conștietizând importanța înlocuirii cărbunelui cu gazele naturale pentru îndeplinirea țintelor de decarbonizare, SNTGN Transgaz SA a introdus în Planul de Dezvoltare și Modernizare proiectele menționate, proiecte care au fost declarate ca proiecte de importanță națională:

* Proiectul **CONDUCTA DE TRANSPORT GAZE NATURALE PENTRU ALIMENTAREA CET MINTIA** declarat proiect de importantă națională în domeniul gazelor naturale prin HG nr. 129/15 februarie 2023;
* Proiectul de investiții “**Creșterea capacității de transport a SNT și a siguranței aprovizionării cu gaze naturale a Sucursalei Electrocentrale Ișalnița, județul Dolj** declarat ca proiect de importanță națională în domeniul gazelor naturale. prin HG  nr. 549/12 iunie 2023;
* Proiectul de investiții **“Creșterea capacității de transport a SNT și a siguranței aprovizionării cu gaze naturale a Sucursalei Electrocentrale Turceni, județul Gorj”** declarat ca proiect de importanță națională în domeniul gazelor naturale prin HG nr. 551/ 12 iunie 2023.

Pentru asigurarea capacităților de transport gaze naturale către aceste electrocentrale precum și pentru asigurarea securității aprovizionării cu gaze naturale a Unităților Administrativ Teritoriale și a altor consumatori industriali din zonă, SNTGN Transgaz SA pregătește documente pentru declararea următoarele proiecte ca proiecte de importanță națională în domeniul gazelor naturale:

1. *Amplificarea Stațiilor de Comprimare Podișor și Bibești în vederea creșterii capacității de transport în SNT pentru alimentarea cu gaze naturale a centralelor de producere energie electrică în ciclu combinat de la Mintia, Ișalnița și Turceni, inclusiv a unităților administrativ teritoriale și a altor consumatori industriali din zonă.*
2. *Amplificarea Stației de Comprimare Jupa și construcția conductei de transport gaze naturale pe direcția NT Recaș – NT Horia în vederea creșterii capacităților de transport și a siguranței în alimentarea cu gaze naturale în zona de Vest a României*

Pentru dezvoltarea acestor proiecte, SNTGN Transgaz SA urmărește obținerea unor granturi din Fondul de Modernizare, iar conform cerințelor de eligibilitate, proiectele propuse a fi finanțate din acest fond trebuie să fie cuprinse în PDSNT aprobat ANRE**, fapt pentru care se vor întreprinde demersurile necesare pentru revizuirea PDSNT 2024-2033, aprobat de ANRE prin Decizia 2717/17.12.2024.**

**Revizuirea actuală va presupune următoarele modificări ale PDSNT 2024-2033 față de varianta prezentată anterior:**

**Capitolul 7**, Subcapitolul 7.1 - ***Dezvoltarea pe teritoriul României a Sistemului Naţional de Transport Gaze Naturale pe Coridorul Bulgaria–România–Ungaria–Austria (BRUA) - Faza II*** a fost eliminat și a fost înlocuit cu următoarele proiecte:

***7.1 Amplificarea Stațiilor de Comprimare Podișor și Bibești în vederea creșterii capacității de transport în SNT pentru alimentarea cu gaze naturale a centralelor de producere energie electrică în ciclu combinat de la Mintia, Ișalnița și Turceni, inclusiv a unităților administrativ teritoriale și a altor consumatori industriali din zonă***

|  |  |
| --- | --- |
| **Numele proiectului:**  | **Amplificarea Stațiilor de Comprimare Podișor și Bibești în vederea creșterii capacității de transport în SNT pentru alimentarea cu gaze naturale a centralelor de producere energie electrică în ciclu combinat de la Mintia, Ișalnița și Turceni, inclusiv a unităților administrativ teritoriale și a altor consumatori industriali din zonă** |
| **Numărul proiectului:** | **7.1** |
| **Titularul proiectului:** |   **SNTGN Transgaz SA** |
| **Tipul proiectului:** | Creșterea capacității de transport gaze naturaleAsigurarea securității alimentării cu gaze naturale  |
| **Termen estimat de finalizare** | **2026**  |
| **Obiectivul Proiectului:** | Amplificarea stațiilor de comprimare de la Podișor și de la Bibești va asigura o aprovizionare constantă cu gaze naturale pentru centralele de la Mintia, Ișalnița și Turceni, dar și pentru alte unități industriale și Unități Administrativ Teritoriale, sporind astfel fiabilitatea sistemului energetic al regiunii. Proiectul va asigura creșterea capacităților și presiunii gazelor naturale pentru a asigura un flux constant și stabil către consumatorii industriali și centralele electrice, totodată acesta va sprijini dezvoltarea industrială a regiunii, contribuind la stabilitatea energetică și la creșterea competitivității industriale.Totodată prin realizarea investiției de amplificare a Stației de Comprimare Podișor (STC Podișor) și Stației de Comprimare Bibești (STC Bibești), se urmărește nu doar îmbunătățirea capacităților de transport și asigurarea unui sistem energetic mai sigur și eficient, dar și sprijinirea tranziției către o energie mai curată, promovarea dezvoltării economice și consolidarea interconectivității regionale. Aceste obiective generale sunt fundamentale pentru a sprijini creșterea sustenabilă și pentru a răspunde cerințelor pieței energetice în continuă schimbare. |
| **Descrierea proiectului:** Proiectul ”Amplificarea Stațiilor de Comprimare Podișor și Bibești în vederea creșterii capacității de transport în SNT pentru alimentarea cu gaze naturale a centralelor de producere energie electrică în ciclu combinat de la Mintia, Ișalnița și Turceni, inclusiv a unităților administrativ teritoriale și a altor consumatori industriali din zonă” presupune amplificarea Stațiilor de Comprimare Gaze (SCG) Podișor și Bibești existente, prin montarea, în fiecare dintre acestea a unei unități de comprimare nouă, precum și a unui sistem de filtrare-separare a gazelor și a unui sistem de răcire a gazelor comprimate, în vederea creșterii capacităților de transport în SNT pentru alimentarea cu gaze naturale a centralei de producere energie electrică în ciclu combinat de la Mintia precum și a centralelor de producere energie electrică în ciclu combinat de la Ișalnița și Turceni, inclusiv a consumatorilor din zona acestora. Nu sunt necesare suprafețe de teren suplimentare față de incinta existentă a STC Podișor și STC Bibești, toate lucrările se vor realiza în interiorul stației. |
| **Justificarea proiectului:** | În contextul prevederilor Strategiei Europene privind Uniunea Energiei și a acțiunilor de implementare a obiectivelor acestei strategii (competitivitate, sustenabilitate și securitatea aprovizionării cu energie), România acordă interes deosebit asigurării dimensiunii securității energetice, dezvoltării infrastructurii energetice prin diversificarea surselor și rutelor de transport energeticși asigurării funcționării eficiente a pieței energiei. |
| **Conectarea cu alte proiecte:** | - |
| **Date economice:** | Valoarea estimată a proiectului este de **55,54 milioane Euro** |
| **Impactul asupra capacității transfrontaliere:** | - |
| **Faza proiectului:** | Studiul de Prefezabilitate este finalizat. |
| **TYNDP:** - | **PCI status:** - |

***7.2*** ***Amplificarea Stației de Comprimare Jupa și construcția conductei de transport gaze naturale pe direcția NT Recaș – NT Horia în vederea creșterii capacităților de transport și a siguranței în alimentarea cu gaze naturale în zona de Vest a României***

|  |  |
| --- | --- |
| **Numele proiectului:**  | **Amplificarea Stației de Comprimare Jupa și construcția conductei de transport gaze naturale pe direcția NT Recaș – NT Horia în vederea creșterii capacităților de transport și a siguranței în alimentarea cu gaze naturale în zona de Vest a României** |
| **Numărul proiectului:** | **7.2** |
| **Titularul proiectului:** |   **SNTGN Transgaz SA** |
| **Tipul proiectului:** | Creșterea capacității de transport gaze naturaleAsigurarea securității alimentării cu gaze naturale  |
| **Termen estimat de finalizare** | **2027** |
| **Obiectivul Proiectului:** | Amplificarea stației de comprimare Jupa și construcția conductei de transport gaze naturale pe direcția NT Recaș – NT Horia va asigura vehicularea volumelor suplimentare și presiunilor necesare în sistem pentru alimentarea consumatorilor si, echilibrarea sistemul de transport al gazelor naturale din zona de Vest a țării, creșterea siguranței pentru transportul gazelor naturale spre piețele Central Europene și posibilitate de dezvoltare ulterioară a rețelei de transport/alimentare cu gaze naturale în regiune.Totodată prin realizarea investiției de amplificare a Stației de Comprimare Jupa (STC Jupa) și construcția conductei de transport gaze naturale pe direcția NT Recaș– NT Horia, se urmărește nu doar îmbunătățirea capacităților de transport și asigurarea unui sistem energetic mai sigur și eficient, dar și sprijinirea tranziției către o energie mai curată, promovarea dezvoltării economice și consolidarea interconectivității regionale. Aceste obiective generale sunt fundamentale pentru a sprijini creșterea sustenabilă și pentru a răspunde cerințelor pieței energetice în continuă schimbare. |
| **Descrierea proiectului:** Proiectul ” Amplificarea Stației de Comprimare Jupa și construcția conductei de transport gaze naturale pe direcția NT Recaș – NT Horia în vederea creșterii capacităților de transport și a siguranței în alimentarea cu gaze naturale în zona de Vest a României” presupune amplificarea Stației de Comprimare Gaze (SCG) Jupa existentă, prin montarea unei unități de comprimare nouă, precum și a unui sistem de filtrare-separare a gazelor și a unui sistem de răcire a gazelor comprimate, precum și construcția conductei de transport gaze naturale pe direcția NT recaș – NT Horia, în vederea asigurării creșterii capacităților de transport precum și creșterea siguranței în alimentarea cu gaze naturale în zona de Vest a țării. Nu sunt necesare suprafețe de teren suplimentare față de incinta existentă a STC Jupa, toate lucrările se vor realiza în interiorul stației. |
| **Justificarea proiectului:** | În contextul prevederilor Strategiei Europene privind Uniunea Energiei și a acțiunilor de implementare a obiectivelor acestei strategii (competitivitate, sustenabilitate și securitatea aprovizionării cu energie), România acordă interes deosebit asigurării dimensiunii securității energetice, dezvoltării infrastructurii energetice prin diversificarea surselor și rutelor de transport energetic și asigurării funcționării eficiente a pieței energiei. |
| **Conectarea cu alte proiecte:** | - |
| **Date economice:** | Valoarea estimată a proiectului este de  **100,21 milioane Euro** |
| **Impactul asupra capacității transfrontaliere:** | - |
| **Faza proiectului:** | Studiul de Prefezabilitate este finalizat. |
| **TYNDP:** - | **PCI status:** - |

Au fost renumerotate proiectele majore din capitolul 7 și au fost actualizate Anexele B – Proiecte Majore , C - Surse de finanțare (anexele nu sunt publice) și E-Impact în tarif.

**La capitolul 10: Analiza Proiectelor Majore,** subcapitolul – Analiza proiectelor pentru transportul gazelor naturale – au fost actualizate:

* Tabelul 4 – Statutul Proiectelor majore pentru transportul gazelor naturale;
* Graficul 20 - Statutul Proiectelor Majore pentru transportul gazelor naturale;
* Graficul 21 - Costul proiectelor majore pentru transportul gazelor naturale (mil.Euro);
* Sinteza proiectelor majore pentru transportul gazelor naturale;
* Valoarea totală estimată a proiectelor A non FID;
* Graficul 24 - Efortul investițional pentru proiecte FID și A non FID pentru transportul gazelor naturale în funcție de termenul estimat de finalizare (mil. Euro);
* Tabelul 6 - Planificare Proiecte Majore pentru transportul gazelor naturale în perioada 2024-2033;
* Tabelul 9- Comparație coduri PDSNT 2024 cu TYNDP 2022.

**La capitolul 11: Modalități de finanțare** a fost actualizată valoarea totală a proiectelor majore.

**La capitolul 12: Scenarii DO MINIM și DO MAXIM** au fost actualizate:

* Tabel 10 - Lista proiecte majore – Scenariul de referință ” DO MINIM”;
* Tabel 11- Lista proiecte majore – Scenariul de referință ” DO MAXIM”.

**La capitolul 14: Concluzii** a fost actualizată valoarea totală a proiectelor majore

Au fost actualizate:

* Anexa A - Programul de modernizare și dezvoltare investitii pentru perioada 2024-2033
* Anexa B – Proiecte Majore;
* Anexa C – Surse de finanțare;
* Anexa E – Impact în tarif.

***Mențiune: Prezenta adresă a fost transmisă la ANRE și înregistrată cu nr. ANRE 87379/07.08.2025.***